Document ID: /roh_data/filtered/fineweb-2-filterrobots_roh.jsonl.gz/41664

Il skiunz da Sursaissa Carlo Janka è vegnì testà positiv sin Covid-19 e sa chatta en isolaziun. Uschia na possia el betg cumenzar la stagiun ed ir a la partenza da las cursas en Val Gardena en il nord da l'Italia. Sco Swiss Ski scriva vinavant saja Janka vaccinà ed haja levs sintoms da dafraid.
Betg l'emprima giada
Igl n'è betg l'emprima giada che Carlo Janka ha corona, rapportan differentas medias. L'atlet è tenor il «Blick» vaccinà cun il vaccin da Johnson & Johnson. Gia al cumenzament da la stagiun aveva l'atlet manchentà pervia da problems cun il dies – a Val Gardena leva el dar ses comeback.
La fin d'emna spetgan en l'Italia in super-g ed ina cursa rapida.